Document ID: 31995R1917

ΚΑΝΟΝΙΣΜΟΣ (ΕΚ) αριθ. 1917/95 ΤΟΥ ΣΥΜΒΟΥΛΙΟΥ της 24ης Ιουλίου 1995 για τη θέσπιση ορισμένων μέτρων σχετικών με την εισαγωγή μεταποιημένων γεωργικών προϊόντων από την Ισλανδία, τη Νορβηγία και την Ελβετία προκειμένου να ληφθούν υπόψη τα αποτελέσματα των διαπραγματεύσεων του Γύρου της Ουρουγουάης στο γεωργικό τομέα
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113,
την πρόταση της Επιτροπής,
Εκτιμώντας:
ότι, στα πλαίσια των προτιμησιακών συμφωνιών μεταξύ της Ευρωπαϊκής Κοινότητας και, αντιστοίχως της Ισλανδίας, της Νορβηγίας και της Ελβετίας, θεσπίστηκαν παραχωρήσεις για ορισμένα μεταποιημένα γεωργικά προϊόντα, σε αμοιβαία βάση 7 ότι οι συμφωνίες αυτές επιτρέπουν στα συμβαλλόμενα μέρη την είσπραξη, κατά την εισαγωγή, ενός μεταβλητού στοιχείου ή ενός κατ' αποκοπήν ποσού 7 ότι, κατόπιν της αποφάσεως 94/800/ΕΚ του Συμβουλίου της 22ας Δεκεμβρίου 1994 σχετικά με την εξ ονόματος της Ευρωπαϊκής Κοινότητας σύναψη των συμφωνιών που απέρρευσαν από τις πολυμερείς διαπραγματεύσεις του Γύρου της Ουρουγουάης (1986-1994), καθόσον αφορά τα θέματα που εμπίπτουν στις αρμοδιότητές της (1), ορισμένες παραχωρήσεις σχετικά με τα μεταποιημένα γεωργικά προϊόντα θα τροποποιηθούν από 1ης Ιουλίου 1995 7 ότι, κατά συνέπεια, ορισμένες πλευρές των συμφωνιών που συνήφθησαν με την Ισλανδία, τη Νορβηγία και την Ελβετία και, ειδικότερα, τα πρωτόκολλα σχετικά με τα μεταποιημένα γεωργικά προϊόντα που προσαρτώνται στις εν λόγω συμφωνίες, θα πρέπει να προσαρμοστούν προκειμένου να διατηρηθεί το υφιστάμενο επίπεδο των αμοιβαίων προτιμήσεων 7 ότι, προς το σκοπό αυτό, διεξάγονται διαπραγματεύσεις με τις εν λόγω χώρες για συμφωνία σχετικά με τις τροποποιήσεις των πρωτοκόλλων αυτών 7 ότι, ωστόσο, δεν ήταν δυνατόν να ολοκληρωθούν οι εν λόγω διαπραγματεύσεις ώστε να υλοποιηθούν οι αναγκαίες προσαρμογές την 1η Ιουλίου 1995 7 ότι, υπό τις συνθήκες αυτές, ενδείκνυται για την Ευρωπαϊκή Κοινότητα να θεσπίσει αυτόνομα μέτρα προκειμένου να διατηρηθεί το υφιστάμενο επίπεδο των αμοιβαίων προτιμήσεων, όσο δεν θα έχουν ολοκληρωθεί οι διαπραγματεύσεις,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Από 1ης Ιουλίου έως 31 Δεκεμβρίου 1995, τα ποσά βάσης που λαμβάνονται υπόψη κατά τον υπολογισμό των γεωργικών στοιχείων και των πρόσθετων δασμών που επιβάλλονται κατά την εισαγωγή στην Κοινότητα εμπορευμάτων καταγωγής Ελβετίας, είναι τα αναφερόμενα στο παράρτημα Ι του παρόντος κανονισμού.
2. Από 1ης Ιουλίου έως 31 Δεκεμβρίου 1995, τα ποσά βάσης που λαμβάνονται υπόψη κατά τον υπολογισμό των γεωργικών στοιχείων και των πρόσθετων δασμών που επιβάλλονται κατά την εισαγωγή στην Κοινότητα εμπορευμάτων καταγωγής Νορβηγίας και Ισλανδίας είναι τα αναφερόμενα στο παράρτημα ΙΙ του παρόντος κανονισμού.
Άρθρο 2
Η Επιτροπή θα προβεί στην έκδοση των λεπτομερειών εφαρμογής του παρόντος κανονισμού για την εφαρμογή των γεωργικών στοιχείων που προβλέπονται στις παραγράφους 1 και 2 του άρθρου 1, μόνον εάν βεβαιωθεί για τη λήψη, ταυτοχρόνως ή το συντομότερο δυνατόν, μέτρων με ανάλογο αποτέλεσμα από την Ελβετία, τη Νορβηγία και την Ισλανδία αντίστοιχα.
Άρθρο 3
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από 1ης Ιουλίου 1995.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 24 Ιουλίου 1995.

Labels: 3
15
18
6